**DISPOZIȚIE**

**nr. 461 din 19 octombrie 2021**

**privind constituirea comisiei de recepție la terminarea lucrărilor de construcții aferente lucrărilor** **de intervenție în regim de primă urgență (proiectare si execuție), având ca obiect "REFACERE POD SITUAT IN LOCALITATEA VĂLENI COMUNA CĂLĂȚELE PE DJ** **108C, KM 40+700"**

Preşedintele Consiliul Judeţean Cluj,

Analizând Referatul nr. 37098/ 14.10.2021întocmit de Direcția de Administrare a Domeniului Public si Privat al Judetului Cluj privind constituirea comisiei de recepție la terminarea lucrărilor de construcții aferente lucrărilor realizate în baza contractului de lucrări nr. 43661 / 361 din 18.12.2020 **,** încheiat între JUDEŢUL CLUJ în calitate de achizitor și Asocierea formată din DALYOS FLY SRL lider & DRUMEX SRL asociat, în calitate de executant,

Având în vedere prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind codul administrativ, cu modificările și completările ulterioare;
* art. 2 alin.(1), art. 9 lit. i), art. 17, art. 22 lit. f), art. 27 din Legea nr. 10/1995, privind calitatea în construcții , republicată, cu modificările și completările ulterioare
* art. 37 al. (2) și Anexa 2 – definirea unor termini de specialitate utilizați în cuprinsul legii, pct. Recepția lucrărilor- din Legea nr. 50/1991 privind autorizarea executării lucrărilor de construcții republicată, cu modificările și completările ulterioare;
* art. 3 alin ( 1) și art. 9-23 din Regulamentul privind recepția construcțiilor, aprobat prin Hotărârea Guvernului nr. 273/1994, cu modificările și completările ulterioare;
* art. 75 lit. c) din Normele metodologice de aplicare a legii nr. 50/1991 privind autorizarea executării lucrărilor de construcții, aprobate prin Ordinul Ministrului Dezvoltării Regionale și locuinței nr. 839/2009 cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind codul administrativ, cu modificările și completările ulterioare;

**D I S P U N E:**

**Art.1.** Se constituie Comisia de recepție la terminarea lucrărilor de construcții aferente lucrărilor de intervenție în regim de primă urgență (proiectare si execuție), având ca obiect "REFACERE POD SITUAT IN LOCALITATEA VĂLENI COMUNA CĂLĂȚELE PE DJ

108C, KM 40+700", în componenţa nominală cuprinsă în **anexa** care face parte integrantă din dispoziție.

**Art.2.** Cu ducerea la îndeplinire a prezentei dispoziții se încredinţează comisia numită la art. 1, care va îndeplini atribuţiile cuprinse în legislaţia aplicabilă în domeniul efectuării recepției la terminarea lucrărilor.

**Art. 3.** Prezenta dispoziţie se comunică persoanelor desemnate la art. 1 şi Prefectului Judeţului Cluj.

**PREȘEDINTE CONTRASEMNEAZĂ:**

Alin Tișe **SECRETAR GENERAL AL JUDEŢULUI**

Simona Gaci

**Anexă**

**la Dispoziția nr. 461/2021**

**COMPONENȚA NOMINALĂ**

**a Comisiei de recepție la terminarea lucrărilor de construcții aferente lucrărilor de intervenție în regim de primă urgență (proiectare si execuție), având ca obiect**

**" REFACERE POD SITUAT IN LOCALITATEA VĂLENI COMUNA CĂLĂȚELE PE DJ 108C, KM 40+700"**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei** | **Numele și prenumele** | **Funcția deținută/**  **postul ocupat** | **Serviciul/Biroul/**  **Compartimentul** | **Mențiuni** |
| 1 | Președinte | Cucuian Ștefan | Șef serviciu | Consiliul Județean Cluj Serviciul tehnic, situații de urgența | - |
| 2 | Membru | Paul Crina-Mirela | consilier | Consiliul Județean Cluj Serviciul tehnic, situații de urgența | - |
| 3 | Membru | Mureșan Vasile | Consilier | Consiliul Județean Cluj  Biroul Exploatare Drumuri Judetene | - |
| 4 | Membru | Precup Diana | Consilier | Consiliul Județean Cluj  Serviciului Autorizări, Disciplina în Construcții, GIS | - |
| 5 | Membru | Urdă Andrada | Inspector | Inspectoratului de Stat în Construcții – Inspectoratul Județean în Construcții Cluj | - |

**PRESEDINTE CONTRASEMNEAZĂ:**

Alin Tișe **SECRETAR GENERAL AL JUDEŢULUI**

Simona Gaci